Når babysex er tilladt i mainstream islam, når en kvindes samtykke aldrig er nødvendig, og når det at blive voldtaget er en forbrydelse, har det betydning for muslimske mænds syn på kvinder.

Derfor har islams kvindesyn også betydning for voldtægter i Danmark.

Mainstream islam er den bogstavtro tilgang til Koranen og Ahadith (beretninger om profetens sædvane), og det er på tide, at muslimer reformerer islam.

En 14-årig pige anmeldte i weekenden en voldtægt i Roskilde; den formodede gerningsmand beskrives som 18-20-årig og af mellemøstligt udseende. Pigen tog efterfølgende kontakt til en mand ved Roskilde Station og fik derefter kontaktet politiet.

»10 ud af 12 overfaldsvoldtægter begås af indvandrere og efterkommere (BT, 2018). Hver anden voldtægtsdømt er indvandrer eller efterkommer.« (BT, 2018).

Ifølge justitsministeriets rapport fra 2017 om overrepræsentationen af ikke-vestlige i voldtægts-statistikker er voldtægtsforbrydere nogle af samfundets svageste.

Det er altså synd for voldtægtsmænd, hvis syn på kvinder er så horribelt. De er i virkeligheden ofrene ifølge det, vi i dag kalder forskning, bestilt og betalt af justitsministeriet.

En forbrydelse at blive voldtaget

I en islamisk mainstream teologisk og juridisk forståelse anses en anmeldelse af voldtægt oftest som en kvindes egen indrømmelse af at have begået en seksuel forbrydelse. Hun indrømmer selv at have haft enten førægteskabelig eller udenomsægteskabelig ”sex”, hvilket er forbudt i islam. Som voldtægtsoffer skal hun kunne løfte bevisbyrden, hvilket kræver fire mandlige vidner, og ellers er kvinden skyldig i en seksuel forbrydelse. Det er netop derfor, at vi gentagne gange har set voldtægtsofre i den del af verden blive straffet med piskeslag. (Kilder: 1, 2 & 3).

I flere muslimske lande er det stadigvæk muligt for en mand at slippe for straf ved at gifte sig med den, han har voldtaget. Teologisk er det oprindeligt en jødisk lov.

En kvindes samtykke er unødvendig

En kvindes samtykke i seksuelt samvær er aldrig nødvendig i islam, når kvinden ellers er islamisk tilladt for manden at have sex med. Muslimske mænd kan derfor voldtage deres egne koner, og disse tæller endda som såkaldte ”frie” kvinder. (Kilder: 1, 2, 3, 4, 5). Sexslaveri er desuden legitimeret af selveste Koranen.

Sex med baby

Khomeini, der er grundlæggeren af præstestyret i Iran, har i sin berygtede bog ”Tahrir Ul-Vasileh” beskrevet, hvordan berøring, kram, kys og lårsex er tilladt med selv en babypige, også med en baby, der stadig bliver ammet.

Denne teologiske udlægning er mainstream islamisk. Der findes nemlig ingen nedre aldersgrænse i et mainstream islamisk ægteskab. (Tahrir Ul-Vasileh, bind 2, s. 258 (på persisk))

Irans egne tal viste at 1.537 piger under det 10. år var blevet gift alene i 2012.

Det er dog ikke alene Khomeinis skyld, at selv babypiger vurderes til at være giftemateriale. Flere sunni-lærde har ligeledes skrevet om, hvordan og hvornår en mand kan have samleje eller andet seksuelt samvær med pigebørn, også under niårsalderen. Alle med henvisning til Koranen og Ahadith (beretninger om profetens sædvane).

I mange muslimske lande er der ikke en mindstealder for ægteskab, hvilket muliggør børneægteskaberne.

Her er, hvad en teologisk sunni-muslimsk (wahabi-salafistisk) hjemmeside skriver om sex med små piger: »The fact that it is permissible to marry a young girl does not mean that it is permissible to have intercourse with her; rather that should not be done until she is able for it. For that reason the Prophet (peace and blessings of Allaah be upon him) delayed the consummation of his marriage to ‘Aa’ishah. Al- Nawawi said: With regard to the wedding-party of a young married girl at the time of consum- mating the marriage, if the husband and the guardian of the girl agree upon something that will not cause harm to the young girl, then that may be done. If they disagree, then Ahmad and Abu ‘Ubayd say that when a girl reaches the age of nine then the marriage may be consummated even without her consent, but that does not apply in the case of who is younger.«